સ્પર્ધાની સાથે શેરબજારોમાં કામકાજના કલાકો પણ વધવાની જોવાતી શકયતા
બ્રોકરોના મતે બજારમાં વોલ્યુમનો આાૃધાર રોકાણકારોની માનસિકતા પર વધુ રહે છે
બે દાયકા બાદ દેશમાં વધુ એક સ્ટોક એકસચેન્જ શરૃ થવા માટે સજ્જ થઈ રહ્યું છે ત્યારે શેરબજારમાં કામકાજના કલાકોમાં ફરી વધારો થશે કે કેમ તે મુદ્દો ફરી એક ચર્ચાનો વિષય બન્યો છે. જો કે આ મુદ્દે શેરબજારો કે સેબી તરફથી કોઈ સંકેતો નથી મળી રહ્યા પરંતુ ખુદ શેરબ્રોકરો માની રહ્યા છે કે કામકાજના કલાકોમાં કદાચ વધારો થઈ શકે છે. હાલમાં બજારમાં ચાલી રહેલી મંદી અને રિટેલ રોકાણકારો બજારથી દૂર થઈ રહ્યા છે ત્યારે બજારમાં કામકાજ તથા વોલ્યુમ વધે તેના પ્રયાસરૃપ એકસચેંજો કામના કલાકો વધારવાનું વિચારી રહ્યા હોવાનું બજારના સૂત્રો જણાવી રહ્યા છે. ગારને મુદ્દે અસ્પષ્ટતાને કારણે વિદેશી રોકાણકારો બજારમાં ખાસ કામકાજ કરતા નહીં હોવાથી વોલ્યુમ ઘટી ગયું છે.
એમસીએકસ-એસએકસ આગામી એક-બે વર્ષમાં સ્ટોકસ ટ્રેડિંગ શરૃ કરશે એવી શકયતાએ બજારમાં સ્પર્ધા વધવાનું હાલના એકસચેન્જા ે માની રહ્યા છે. ઓકટોબર ૨૦૦૯માં એક પરિપત્ર જારી કરીને સેબીએ સવારે ૯થી ૫ની વચ્ચે બજારના ટ્રેડિંગ કલાકો નિશ્ચિત કરવા એકસચેન્જોને પરવાનગી આપી હતી. જો કોઈ એેક એકસચેન્જ પોતાના ટ્રેડિંગ કલાકો પાંચ વાગ્યા સુધીના કરે તો અન્ય એકસચેંજે પણ તે કરવાની ફરડ પડી જશે એમ એક સ્ટોક બ્રોકિંગ હાઉસના ડિરેકટરે જણાવ્યું હતું.
ડિસેમ્બર ૨૦૦૯માં થયું તેવું ફરી પાછું જોવા મળશે. ટ્ર્ેડિંગ કલાકોમાં વધારાથી સ્ટોક બ્રોકર્સ પર કામકાજનું દબાણ વધશે. આ અગાઉ ૨૦૦૯ની ૧૬ ડિસેમ્બરમાં બીએસઈએ સામાન્ય ટ્રેડિંગ કલાકોની ૧૦ મિનિટ વહેલું બજાર ખોલવાની જાહેરાત કરી હતી. તેની સામે એનએસઈએ સવારે ૯ વાગ્યે બજાર ખોલવાની જાહેરાત કરતા બીએસઈએ પણ ૯ વાગ્યે કામકાજ શરૃ કરવાનો નિર્ણય કર્યો હતો. જો કે એકસચેન્જોની આ સ્પર્ધાનો બ્રોકિંગ હાઉસોએ જોરદાર વિરોધ નોંધાવ્યો હતો. છેવટે ૨૦૧૦ની ૪ જાન્યુઆરીથી નવો સમય અમલી બની શકયો હતો.
સ્પર્ધા વધવાની સાથે બજારમાં વેપાર કરવા માટે નવા પ્રોડકટસમાં પણ વધારો થવાની શકયતા જોવાઈ રહી છે. બજારના કલાકો વધારવાથી વોલ્યુમમાં વધારો થશે એવી એકસચેન્જોની માન્યતા વધુ પડતી હોવાનું અન્ય એક સ્ટોક બ્રોકિંગ હાઉસના મેનેજિંગ ડિરેકટરે જણાવ્યું હતું. બજારના વોલ્યુમનો આધારે બજારની સ્થિતિ પર વધુ રહેતો હોય છે. તેજીના કાળમાં સામાન્ય રીતે વધુ વોલ્યુમ હોય છે જ્યારે મંદીના કાળમાં ધંધો ઓછો થતો હોવાનું જોવા મળે છે.